মেট্রোর গ্রিন লাইনে সময়সূচিতে রদবদল

কলকাতা: ইয়ালো পর গ্রিন লাইনের মেট্রোর (Kolkata Metro Green Line) যাত্রীদের জন্য সুখবর। আজ শনিবার থেকে গ্রিন লাইনে শুধুমাত্র সপ্তাহান্তে অর্থাৎ শনিবার করে প্রথম মেট্রোর সময় এগিয়ে আনা হচ্ছে । পাশাপাশি ইয়ালো লাইনে বাড়ানো হচ্ছে পরিষেবা। যাত্রীদের যাতায়াতের সুবিধার জন্য এই সময়সূচিতে রদবদল বলে জানিয়েছে কলকাতা মেট্রোরেলে (Kolkata Metro) কর্তৃপক্ষ ৷

এবার গ্রিন লাইনে শনিবার 226টি পরিষেবার পরিবর্তে 186টি মেট্রো চালানো হবে ৷ যার মধ্যে 93টি আপ এবং 93টি ডাউন মেট্রো চলবে। হাওড়া ময়দান থেকে সল্টলেক সেক্টর ফাইভ পর্যন্ত যাওয়ার দিনের প্রথম মেট্রো পাওয়া যাবে সকাল 6টা 30 মিনিটে ৷ সল্টলেক সেক্টর ফাইভ থেকে হাওড়া ময়দান পর্যন্ত যাওয়ার দিনের প্রথম মেট্রো 6টা 39 মিনিটের পরিবর্তে পাওয়া যাবে সকাল 6টা 32 মিনিটে ।

আরও পড়ুন: SIR-র প্রতিবাদে ৫ নভেম্বর থেকে আমরণ অনশনের ঘোষণা মতুয়াদের

তবে শনিবারে হাওড়া ময়দান থেকে সল্টলেক সেক্টর ফাইভ যাওয়ার প্রথম মেট্রো এবং হাওড়া ময়দান থেকে সল্টলেক সেক্টর ফাইভ, ফিরতি সল্টলেক সেক্টর ফাইভ থেকে হাওড়া ময়দান আসার শেষ মেট্রোর সময়ে অবশ্য কোনও পরিবর্তন আনা হয়নি। নিত্য মেট্রোর যাত্রীদের দাবি ছিল, শনিবারও সেক্টর ফাইভের অনেক অফিস খোলা থাকে। শনিবার মেট্রো সংখ্যা বাড়ালে তাঁদের সুবিধা হয়। কিন্তু বাড়ানোর পরিবর্তে মেট্রো সংখ্যা কমানোয় এবার থেকে সপ্তাহের ওই নির্দিষ্ট দিনে তাঁদের গন্তব্যে পৌঁছনোর ক্ষেত্রে সমস্যা হওয়ার আশঙ্কা উড়িয়ে দিচ্ছেন না তাঁরা।

অন্য খবর দেখুন