শিবরাত্রিতে ব্লু লাইনে চলবে কম মেট্রো

কলকাতা: মেট্রোর (Kolkata Metro Services) যাত্রীদের জন্য খারাপ খবর। আগামী বুধবার অর্থাৎ শিবরাত্রির দিন ১৩ জোড়া মেট্রো কম চলবে। ওইদিন ব্লু লাইনে মেট্রোর (Kolkata Blue Line Metro) সংখ্যা কম থাকবে। প্রেস বিজ্ঞপ্তি দিয়ে এ খবর জানিয়ে দিয়েছে মেট্রো রেল কর্তৃপক্ষ। ওই দিন বাড়ি থেকে বের হওয়ার আগে জেনে নিন কখন থেকে মিলবে দিনের প্রথম পরিষেবা।

বুধবার মহাশিবরাত্রি, ওইদিন বেশিরভাগ সরকারি অফিস, স্কুল, কলেজ ছুটি থাকে। তবে কিছু-কিছু বেসকারি অফিসও বন্ধ থাকলেও বেশিরভাগ বেসরকারি অফিস ও অন্যান্য প্রতিষ্ঠান খোলা থাকে। সবমিলিয়ে ওইদিন যাত্রী কম থাকবে। তাই মেট্রোর সংখ্যা কমানো হবে। মেট্রো কর্তৃপক্ষ জানিয়েছেন, শিবরাত্রিতে ১৩ জোড়া মেট্রো কম চলবে। অন্যান্য দিন ২৬২টি মেট্রো চলাচল করে। বুধবার ২৩৬টি মেট্রো চলবে। রোজকার মতো দিনের প্রথম মেট্রো প্রান্তিক স্টেশন থেকে ছাড়বে সকাল ৬টা ৫০ মিনিটেই। দিনের প্রথম মেট্রো নোয়াপাড়া থেকে কবি সুভাষ কোন পরিবর্তন নেই। সময় মতোই ছাড়বে মেট্রো। কবি সুভাষ থেকে দক্ষিণেশ্বর পর্যন্ত কোন পরিবর্তন নেই। রাতের শেষ মেট্রোরও সময় বদল হচ্ছে না। তবে ওইদিন রাতের স্পেশাল সার্ভিসের সময়ে কোনও বদল ঘটছে না। রাত ১০টা ৪০ মিনিটেই ছাড়বে স্পেশাল মেট্রো। তবে ১৩ জোড়া মেট্রো কম চলার ফলে দুটি মেট্রোর মাঝের ব্যবধান কিছুটা বাড়তে পারে। ভোগান্তি হতে পারে নিত্যযাত্রীদের।

আরও পড়ুন: জেলমুক্তির পর জেড ক্যাটেগরির নিরাপত্তা ফিরে পাচ্ছেন বালু

গ্রিন লাইন-১, গ্রীন লাইন-২, পার্পল লাইন ও অরেঞ্জ লাইনে সাধারণ পরিষেবা পাওয়া যাবে। ব্লু লাইনের রুটে মেট্রো সংখ্যা কমলেও বদল হচ্ছে না অন্য কোনও রুটের সময়সূচি বা সংখ্যাতেও। এসপ্ল্যানেড-হাওড়া ময়দান, শিয়ালদহ-সেক্টর ফাইভ এবং জোকা-তারাতলা রুটে রোজকার মতো থাকবে।

অন্য খবর দেখুন