মিলল ছাড়পত্র! কবে চালু হচ্ছে এসপ্ল্যানেড-শিয়ালদহ রুটে মেট্রো?

কলকাতা: শীঘ্রই চালু হচ্ছে এসপ্ল্যানেড-শিয়ালদহ রুটে মেট্রো (Esplanade–Sealdah Metro)। অবশেষে ফাঁড়া কাটল বউবাজারের। রবিবার এসপ্ল্যানেড-শিয়ালদহ অংশেই ২.৪ কিলোমিটার মেট্রো রুট পরিদর্শন করল কমিশনার অফ রেলওয়ে সেফটি। এই সংক্রান্ত ছাড়পত্রও দিয়ে দিয়েছে রেলওয়ে সুরক্ষা কমিশন। এখন শুধু চলু হওয়ার অপেক্ষা। বিবৃতি দিয়ে এ বার এমনটাই জানালেন মেট্রো কর্তৃপক্ষ (Kolkata Metro)।

রবিবার গ্রিন লাইনের (Kolkata Metro Green Line) ওই অংশে মেট্রোর কাজ সম্পূর্ণ হয়েছে কি না, তা খতিয়ে দেখলেন কমিশনার অফ রেলওয়ে সেফটি সুমিত সিঙ্ঘল। বউবাজারের তলায় বারবার করে বিপর্যয় ঘটেছে। এদিন ওই অংশে মেট্রো লাইন, সুড়ঙ্গ, সুড়ঙ্গে হাওয়াবাতাস চলাচলের ব্যবস্থা, ট্রেন, আপৎকালীন ব্যবস্থা সমস্ত কিছু দেখে অন্তিম ছাড়পত্র দেন তিনি। মেট্রো কর্তৃপক্ষের সূত্রের খবর, এসপ্ল্যানেড থেকে শিয়ালদহ পর্যন্ত মেট্রো সংযোগের অংশে কোনও রকম ত্রুটি-বিচ্যুতি পাওয়া যায়নি।পরিদর্শনের পর জানিয়েছেন কমিশনার অফ রেলওয়ে সেফটি সুমিত সিঙ্ঘল। সেই ভিত্তিতে মেট্রো আধিকারিকদের অনুমান, আগামী কয়েক সপ্তাহের মধ্যেই এসপ্লেনেড হয়ে জুড়ে যাবে এই নতুন রুট। যা জুড়বে হাওড়া ময়দানে। তার ফলে স্বপ্নপূরণ হবে হাওড়া প্রান্ত থেকে আসা অফিস যাত্রীদের। এই রুট চালু হলে হাওড়া এলাকার যাত্রীরা পৌঁছে যেতে পারে সেক্টর ৫-এ। হাওড়া ময়দান থেকে এসপ্লেনেড পর্যন্ত মোট ৪.৮ কিলোমিটার রুটে যাত্রী পরিষেবা সচল রয়েছে।

আরও পড়ুন: নদিয়ার যুবকের বন্ধরা কী সন্ত্রাসী, দেখুন

আপাতত ইস্ট-ওয়েস্ট মেট্রো করিডরের দুটি পৃথক অংশে পরিষেবা চালু আছে। একদিকে হাওড়া ময়দান থেকে এসপ্ল্যানেড মেট্রো চালানো হচ্ছে। অন্যদিকে মেট্রো চলছে শিয়ালদা থেকে এসপ্ল্যানেড পর্যন্ত। কিন্ত বউবাজারের বিপর্যয়ের কারণে এই রুটে আটকে ছিল। বৌবাজারে ধসের কারণে শিয়ালদা থেকে এসপ্ল্যানেড পর্যন্ত অংশে পরিষেবা চালু করা যায়নি। দীর্ঘ বাঁধা পেরিয়ে এই রুটের কাজ সম্পূর্ণ হয়েছে। রবিবার এসপ্ল্যানেড-শিয়ালদা অংশ পরিদর্শনে আসেন সিআরএস। মেট্রো সূত্রে খবর, প্রাথমিকভাবে ওই অংশ নিয়ে সন্তোষ প্রকাশ করেছেন সিআরএস। পরিদর্শনের পরে আপাতত সিআরএসের অনুমোদনের অপেক্ষায় আছে মেট্রো কর্তৃপক্ষ। সিআরএসের অনুমোদন পেলেই নির্ধারণ করা হবে যে কবে থেকে বাণিজ্যিকভাবে শিয়ালদা এবং এসপ্ল্যানেডের মধ্যে মেট্রোর পরিষেবা শুরু করা যাবে।

অন্য খবর দেখুন

The post মিলল ছাড়পত্র! কবে চালু হচ্ছে এসপ্ল্যানেড-শিয়ালদহ রুটে মেট্রো? first appeared on KolkataTV.

The post মিলল ছাড়পত্র! কবে চালু হচ্ছে এসপ্ল্যানেড-শিয়ালদহ রুটে মেট্রো? appeared first on KolkataTV.