যাত্রীদের জন্য খারাপ খবর, ৮ দিন বন্ধ থাকবে মেট্রো

কলকাতা: মেট্রো (Kolkata Metro Services) যাত্রীদের জন্য খারাপ খবর। ৮ দিন বন্ধ থাকবে মেট্রো। বুধবার কলকাতা মেট্রোর তরফ থেকে এই সংক্রান্ত বিজ্ঞপ্তি জারি করা হয়েছে। মেট্রো হল শহরের লাইফ লাইন।শুধুমাত্র শহর নয়, শহরতলির বাসিন্দারাও অনায়াসে পৌঁছে যাচ্ছেন এক প্রান্ত থেকে আর এক প্রান্তে। শহরের দুপ্রান্তকে জুড়েছে মেট্রো। হাওড়া ময়দান থেকে অফিসে যাতায়াত করেন বহুযাত্রী। তারা এবার দুর্ভোগে পড়তে চলেছেন। মেট্রো রেলের তরফে জানানো হয়েছে, ১৩ ফেব্রুয়ারি থেকে ১৬ ফেব্রুয়ারি পর্যন্ত বন্ধ থাকবে ইস্ট-ওয়েস্ট মেট্রো পরিষেবা। মূলত সিগন্যালের কাজের জন্য গ্রিন লাইনে (Kolkata Metro Green Line) পরিষেবা বন্ধ থাকবে।

আরও পড়ুন: বিদ্যুতের দাম আগামিদিনে সস্তা হয়ে যাবে, বললেন মমতা

হাওড়া ময়দান থেকে সেক্টর ফাইভ। পুরোটাই হল গ্রিন লাইন। সেই গ্রিন লাইনে সিগন্যালিংয়ের কাজ করা হবে। বুধবার কলকাতা মেট্রোর তরফ থেকে বিজ্ঞপ্তি জারি করে জানানো হয়েছে, প্রথমে ১৩ থেকে ১৬ ফেব্রুয়ারি পর্যন্ত চারদিন বন্ধ রাখা হবে গ্রিন লাইনের মেট্রো। পরে ২০ থেকে ২৩ ফেব্রুয়ারি পর্যন্ত ফের চারদিন মেট্রো বন্ধ থাকবে। সব মিলিয়ে মোট ৮ দিন বন্ধ থাকবে মেট্রো চলাচল। পুরো লাইনের CBTC সিস্টেম অর্থাৎ কমিউনিকেশন বেসড ট্রেন কন্ট্রোল সিস্টেম পরীক্ষা করা হবে। সেই কারণেই সেক্টর ফাইভ থেকে হাওড়া ময়দান পর্যন্ত যে মেট্রোর লাইন রয়েছে, তা বন্ধ রাখার কথা জানানো হয়েছে।

অন্য খবর দেখুন